stanford-oval/wikipedia huggingface dataset:
HMS Wolfhound
Valmistus

Alus tilattiin vuosien 1916-1917 laivasto-ohjelman 10. tilauksessa Fairfield Shipbuilding and Engineering Companyltä Govanista, missä köli laskettiin huhtikuussa 1917. Alus laskettiin vesille 14. maaliskuuta 1918 ja valmistui puolitoista kuukautta myöhemmin 27. huhtikuuta.
Palvelus

Palvelukseen otettaessa alus liitettiin Suuren laivaston 13. hävittäjälaivueeseen, mistä se siirrettiin sodan päätyttyä 1921 Atlantin laivaston 2. hävittäjälaivueeseen. Alus siirtyi laivueen mukana Välimeren laivastoon, mistä se edelleen siirtyi Chathamin reserviin. Alus valittiin 1938 muutettavaksi ilmatorjuntakykyiseksi saattajaksi (WAIR) ja muutos toteutettiin Chathamin telakalla.
Toukokuussa 1940 alus palautettiin palvelukseen Portsmouthiin sijoitettuun 1. hävittäjälaivueeseen suojaamaan kanaalinsaattueita. Alus irrotettiin 26. toukokuuta evakuoimaan liittoutuneiden joukkoja Ranskasta. Se tulitti 26. toukokuuta yhdessä HMS Verityn kanssa Calaisin satamaa. Se määrättiin seuraavana päivänä Doverin alaisuuteen evakuoimaan joukkoja Dunkerquesta (operaatio Dynamo).
Alus kuljetti 28. toukokuuta 142 miestä Doveriin. Alus palasi seuraavana päivänä Dunkerqueen, jossa se kärsi pahoin ilmahyökkäyksessä. Sen perä murtui, mutta sen uppoaminen saatiin estettyä ja alus hinattua Chathamiin korjattavaksi. Alus aloitti korjausten jälkeiset koeajot syyskuussa 1942.
Marraskuussa palvelukseen palattuaan alus suojasi Pohjanmeren saattueita. Suojaus ja partiointi alue supistui huhtikuussa 1945 Thamesin edustalle, jolloin myös Atlantin saattueiden reittiä muutettiin kulkemaan kanaalin kautta ilmauhan poistuttua. Saksan antauduttua alus tuki Norjan haltuunottoa. Alus suojasi 14. toukokuuta yhdessä HMS Wolseyn ja Norjan laivaston korvettien kanssa miinanraivausta Bergenin edustalla. Alus siirrettiin Noren alaisuuteen tuettaessa Norjan tapahtumia.
Alus poistettiin palveluksesta ja siirrettiin reserviin. Alus sijoitettiin poistolistalle ja myytiin helmikuussa 1948 BISCOlle. Granton Shipbreakers Forthissa romutti aluksen myöhemmin samana vuonna.
Aiheesta muualla

Itämeren purjehdus 1921 (englanniksi)
W-luokan hävittäjät (1917)
Hammasrata

Hammasrata Lausannessa.
Erityyppisiä hammasratoja.
Hammasrata on vuoristoissa, kuten Karpaateilla, käytettävä kapearaiteinen rautatiejärjestelmä, jossa kiskotuksen välissä kulkee erillinen hammastanko. Vetureissa on tankoon vastaava erillinen hammaspyöräkoneisto, joka voidaan nostaa ylös tasamaalla nopeuden lisäämiseksi. Tämä koneisto mahdollistaa jopa 480 promillen nousut ja laskut. Tietyn kaltevuusrajan jälkeen nykyisin käytetään veturijunien sijasta yksinomaan moottorivaunuja; useimmat tällaiset radat ovat sähköistettyjä.
Jyrkin nousu on Sveitsissä, Luzernin lähellä olevalla Pilatusvuorelle nousevalla hammasradalla. Rata on sähköistetty ja käyttää moottorivaunuja. Tätä jyrkemmät radat ovat funikulaareja eli kiskoköysiratoja.
Loivemmissa nousuissa, aina 70 promilleen asti, on joillakin radoilla hammasratakoneistot korvattu joko moottorivaunuihin asennetuilla erityisvarustetuilla jarruilla tai kaikkein loivimmissa nousuissa voimakkailla työntövetureilla.
Hammasradan sijasta voidaan käyttää myös kumipyöriä kitkan lisäämiseksi. Lausannen metrorata m2, Sveitsissä, on toteutettu kumipyörillä. Radan jyrkkyys on suurimmillaan 120 promillea.
Aiheesta muualla

Wikimedia Commonsissa on kuvia tai muita tiedostoja aiheesta .
The Mount Washington Cog Railway (englanniksi)
Habushi (1944)

| Habushi / 羽節 |
| --- | --- |

Aluksen vaiheet
Rakentaja:  Mitsui Engineering & Shipbuilding, Tamano
Kölinlasku:  20. elokuuta 1944
Laskettu vesille:  20. marraskuuta 1944
Palveluskäyttöön:  10. tammikuuta 1945
Poistui palveluskäytöstä:  5. lokakuuta 1945
Loppuvaihe:  Yhdysvalloille 1948
Tekniset tiedot
Uppouma:  940 t (standardi) 1 004 t (kuormattu)
Pituus:  77,5 m (vesiraja) 78,8 m (kokonaispituus)
Leveys:  9,1 m
Syväys:  3,06 m
Koneteho:  4 200 bhp
Nopeus:  19,5 solmua
Miehistöä:  noin 150
Aseistus
Aseistus:  3 × 12 cm/45 tykkiä 6 × 25 mm tyyppi 96 120 × syvyyspommia
Habushi (jap. 羽節) oli keisarillisen Japanin laivaston Ukuru-luokan saattaja toisessa maailmansodassa.
Valmistus

Alus tilattiin vuoden 1944 hankinnoissa Mitsui Engineering & Shipbuildingin Tamanon telakalta, missä köli laskettiin 20. elokuuta 1944. Se laskettiin vesille 20. marraskuuta ja otettiin palvelukseen 10. tammikuuta 1945.
Palvelus

Alus poistettiin alusluettelosta 5. lokakuuta. Se aloitti 1. joulukuuta kotiutettavien joukkojen kuljetukset Japaniin. Alus luovutettiin 6. syyskuuta 1947 Yhdysvalloille sotakorvauksena. Romutus saatiin päätökseen 13. lokakuuta.
Hans Henrik Hasselblatt

Hans Henrik Hasselblatt (25. joulukuuta 1771 – 23. heinäkuuta 1829 Oulu) oli suomalainen laamanni ja pormestari.
Hasselblattin vanhemmat olivat Kuopion läänissä toiminut maanmittari Isak Reinhold Hasselblatt (k. 1794) ja Kristina Krook. Hän kävi Rantasalmen triviaalikoulua ja pääsi ylioppilaaksi Turussa 1798. Tätä ennen hän oli jo seurannut kihlakunnantuomaria notaarina yli kolmen vuoden ajan ja palvellut Savon jääkäriosastossa kersanttina 1789, vääpelinä 1789–1796 sekä vänrikkinä ja adjutanttina 1796–1797. Hasselblatt opiskeli oikeustiedettä Turun akatemiassa suorittaen tuomarintutkinnon 1798. Hän sai varatuomarin arvon 1801.
Hasselblatt toimi Oulun pormestarina vuodesta 1812 ja hän sai laamannin arvonimen vuonna 1819.
Hasselblatt oli naimisissa vuodesta 1809 Fredrika Margareta Ervastin (k. 1855) kanssa jonka isä oli Naantalin pormestari Fredrik Ervast (1738–1791). Heidän lapsiaan olivat Vaasan hovioikeuden asessori Robert Hasselblatt (1815–1866) ja kihlakunnantuomari Mauritz Hasselblatt (1813–1871). Robert Hasselblattin poika oli Vaasan pormestari Ivar Wilhelm Hasselblatt (1864–1948) ja Mauritz Hasselblattin poika oli hovioikeuden asessori, Oulun pormestari ja valtiopäivämies Robert Alarik Hasselblatt (1847–1905).
Hammassilta

Hammassilta
Hammassilta eli silta on yhden tai useamman puuttuvan hampaan korvike. Omat hampaat hiotaan puudutuksessa kartiomaisiksi pilareiksi ja hammassilta kiinnitetään niiden päälle erityisellä kiinnityssementillä. Silta voi olla ainakin posliininen silta, perinteinen metallokeraaminen silta tai kuitusilta. Silta voi kestää koko elämän, mutta se voi myös löystyä tai irrota, mitä voi välttää hyvällä suuhygienialla ja välttämällä syömästä ruokaa, jonka syöminen edellyttää vahvaa purentaa.
Aiheesta muualla

Kuvia tai muita tiedostoja aiheesta Hammassilta Wikimedia Commonsissa
HMS Glowworm

HMS Glowworm on ollut kolmen Britannian Kuninkaallisen laivaston aluksen nimenä.
HMS Glowworm (1906), torpedovenehävittäjä
HMS Glowworm (1916), Insect-luokan tykkivene
HMS Glowworm (H92), G-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Glowworm”, voi hakea sivunnimihaulla, laajalla sivunnimihaulla tai tekstihaulla.
HMS Gloucester

HMS Gloucester on ollut yhdentoista Britannian Kuninkaallisen laivaston aluksen nimenä.
Gloucester (1654), 54-tykkinen alus
HMS Gloucester (1695), 60-tykkinen neljännen luokan alus
HMS Gloucester (1709), 60-tykkinen neljännen luokan alus
HMS Gloucester (1711), 50-tykkinen neljännen luokan alus
HMS Gloucester (1737), 50-tykkinen neljännen luokan alus
HMS Gloucester (1745), 50-tykkinen neljännen luokan alus
HMS Gloucester (1807), 10-tykkinen priki
HMS Gloucester (1812), 74-tykkinen kolmannen luokan linjalaiva
HMS Gloucester (1909), Town-luokan kevyt risteilijä
HMS Gloucester (62), Town-luokan kevyt risteilijä
HMS Gloucesterin piti olla Salisbury-luokan ilmatorjuntafregatti
HMS Gloucester (D96), Tyypin 42 hävittäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Gloucester”, voi hakea sivunnimihaulla, laajalla sivunnimihaulla tai tekstihaulla.
Hans Henrik Fattenborg

Hans Henrik Fattenborg (8. lokakuuta 1769 Pohja – 10. toukokuuta 1849 Kaarina) oli suomalainen pappi, kielitieteilijä, professori ja yliopiston rehtori.
Fattenborgin vanhemmat olivat maanmittari Hans Fattenborg ja Anna Maria von Glan ja puoliso Vendla Johanna Nylander. Opiskeltuaan Porvoon lukiossa 1781–1784 hän tuli ylioppilaaksi Turkuun 1787 ja valmistui filosofian maisteriksi 1795. Papiksi Fattenborg vihittiin joulukuussa 1808, teologian tohtori hänestä tuli 1831. Fattenborg oli 1812–1831 Turun akatemian, myöhemmin Helsingin yliopiston, itämaisten kielten professori ja yliopiston rehtori 1821–1822. Turun akatemian itämaisten dosenttina hän oli toiminut jo vuodesta 1796, historian ja siveysopin apulaisena vuodesta 1804 ja teologian apulaisena vuodesta 1808. Hän oli myös palkkapitäjänsä Piikkiön kirkkoherra 1808–1812. Turun tuomiokapitulin jäsen Fattenborg oli 1808–1812 ja apujäsen 1814–1815. Fattenborg julkaisi paljon käytetyn sanakirjan Grekiskt handlexicon öfver Nya Testamentet (1842).
Granville

| Granville |
| --- | --- |
 Satama ja Notre Damen kirkko
 vaakuna
 Granville
 Koordinaatit: 48°50′17″N, 1°35′13″W 
Valtio:  Ranska
Alue:  Normandia
Departementti:  Manche
Arrondissementti:  Avranches
Pinta-ala:  
 – Kokonaispinta-ala:  9,9 km²
Väkiluku (2013):  13 104
 – Väestötiheys:  1323,6 as./km²
 
 Kunnan kotisivut 
Infobox OKVirheellinen NIMI-arvo: 
Granville on kunta Ranskassa Manchen departementissa Normandian alueella. Se sijaitsee Cotentin niemimaalla Englannin kanaalin rannikolla.
Talous

Granvillen satama on merkittävä purjehdussatama ja matkailu kunnan tärkeimpiä elinkeinoja. Matkailijoita houkuttelemaan on kaupunkiin rakennettu kasino. Myös Granvillen kalasatama on merkittävä. Alueen vesiltä pyydetään kampasimpukoita, simpukoita, meribrasseja, makrilleja, merianturoita, piikkikampeloita, mustekaloja, hummeria ja katkarapuja. Näiden lisäksi paikalliset kalastusalukset pyytävät turskaa Newfoundlandista.
Nähtävyyksiä

Kaupungin historiallisia nähtävyyksiä on kirkko Notre-Dame du Cap Lihou, joka sai nykyisen asunsa 1700-luvulla. Kaupungissa on Christian Dior-museo, joka on perustettu hänen lapsuuden aikaiseen asuntoon
Notre-Dame du Cap Lihou
Christian Dior-museo
Aiheesta muualla

Kuvia tai muita tiedostoja aiheesta Granville Wikimedia Commonsissa
Guinness Storehouse

Guinness Storehousen sisäänkäynti
Näkymä Gravity Barista
Guinness Storehouse on Guinnessin historiasta ja oluen valmistuksesta kertova museo ja näyttely Dublinissa, Irlannissa. Se on rakennettu Guinnessin vanhaan, seitsemän kerrosta korkeaan tehtaaseen. Rakennuksessa on myös myymälä ja koemaistolaboratorio. Ylimmässä kerroksessa sijaitsee Gravity Bar, josta on 360 asteen näkymä yli Dublinin.
Aiheesta muualla

Kuvia tai muita tiedostoja aiheesta Guinness Storehouse Wikimedia Commonsissa
Halichoeres marginatus

| Halichoeres marginatus |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Huulikalat Labridae
Suku::  Halichoeres
Laji::  marginatus
Kaksiosainen nimi
 Halichoeres marginatus  Rüppell, 1835  
Katso myös
   Halichoeres marginatus Wikispeciesissä   Halichoeres marginatus Commonsissa 
Infobox OKNimi-testi OKIUCN-testi OK: 
Halichoeres marginatus  on koralliriuttojen pienikokoinen huulikala.
Koko ja ulkonäkö

Halichoeres marginatus kasvaa 18 cm pitkäksi. Se on hiukan kyttyräselkäinen vihreän ja harmaanruskean vaakaraitainen kala.
Alkuperä

Halichoeres marginatus on kotoisin indopasifiselta merialueelta. Sen levinneisyysalue ulottuu Punaiseltamereltä Mosambikiin, Havaijille ja Tuamotusaarille, Australian suurelle koralliriutalle ja Japaniin.
HRD

HRD voi tarkoittaa seuraavia:
HRD, Helsinki Roller Derby, helsinkiläinen roller derby-seura
HRD, henkilöstön kehittäminen
HRD, Harling Roadin rautatieasema Norfolkissa, Englannissa
HRD, Human Rights Defenders -ihmisoikeusjärjestö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HRD”, voi hakea sivunnimihaulla, laajalla sivunnimihaulla tai tekstihaulla.
GWAR

| GWAR |
| --- | --- |

 GWAR Edmontonissa, Kanadassa vuonna 2004.
Tiedot
Toiminnassa:  1985–
Tyylilaji:  heavy metal shock rock hardcore punk thrash metal huumorirock
Kotipaikka:   Richmond, Virginia, Yhdysvallat
Laulukieli:  englanti
Jäsenet:  Oderus Urungus, laulu   Balsac the Jaws of Death, kitara   Beefcake the Mighty, basso   Jizmak Da Gusha, rummut  
Levy-yhtiö:  Shimmy Disc Records   Metal Blade Records   DRT Entertainment  
Aiheesta muualla
Kotisivut
GWAR on yhdysvaltalainen metalliyhtye, joka on tunnettu hirviöasuistaan ja kauhuelementtejä sisältävistä esityksistään.
Historiaa

GWARin ensimmäinen albumi Hell-O (1988) oli tyyliltään punk rockia, mutta toinen Scumdogs of the Universe (1990) vei yhtyeen kohti thrash metalia. Scumdogs of the Universe on myös ensimmäinen GWAR-albumi, jossa laulaa enemmän kuin kaksi laulajaa. Hell-O:lla lauloivat vain Techno Destructo ja Oderus Urungus. Scumdogsilla laulavat myös Sleazy P. Martini (Slaughterama), Sexecutioner (Sexecutioner) ja Beefcake the Mighty (Cool Place to Park). Albumi oli myös ensimmäinen albumi Danielle Stampelle (Slymenstra Hymen), Michael Derksille (Balsac the Jaws of Death), Chuck Vargalle (Sexecutioner) ja Brad Robertsille (Jizmak Da Gusha). Scumdogs of the Universe on yhtyeen toistaiseksi parhaiten myynyt albumi.
Seuraava albumi America Must Be Destroyed (1992) jatkoi thrash metal -linjaa. Albumista on myös tehty elokuva Phallus in Wonderland ja julkaistu EP The Road Behind. ”The Road Behind” -kappaleen kertosäkeen lauloi Beefcake the Mighty.
GWAR jatkoi uraansa albumeilla This Toilet Earth (1994) ja Ragnarök (1995). Jälkimmäisen aikoihin julkaistiin myös elokuva Rendezvous with Ragnarök. Carnival of Chaos -albumin (1997) myötä yhtye palasi hieman punk-tyylin suuntaan. We Kill Everything (1999) puolestaan on luokiteltu hard rockiksi. Vuonna 2000 GWAR julkaisi ensimmäisen livealbuminsa You’re All Worthless and Weak.
Sittemmin GWAR on julkaissut thrash-tyyliset albumit Violence Has Arrived (2001) ja War Party (2004). Beyond Hell (2006) on yksi ainoista GWAR-albumeista, jossa laulaa pelkästään Oderus Urungus.
Joulukuussa 2008 GWAR herätti pahennusta kerskumalla huumeilla ja haukkumalla muita kuuluisia maskeja käyttäviä yhtyeitä. Laulaja Oderus Urungus kertoi hakkaavansa kuuluisat Slipknotin ja Lordin mennen tullen ja kutsui yhtyeen laulajaa Mr. Lordia ”kuminaamaiseksi paskaksi”. Samassa haastattelussa GWAR haukkui Slayer-kitaristi Kerry Kingiä.
Kitaristi Cory Smoot löydettiin kuolleena 3. marraskuuta 2011. Yhtye on hyllyttänyt Flattus Maximuksen hahmon ja jatkaa nelimiehisenä.
Yhtyeen keulakuva Dave Brockie (Oderus Urungus) löydettiin kodistaan kuolleena 23.3.2014. Hän oli menehtyessään 50-vuotias.
Kokoonpano

Oderus Urungus (oik. Dave Brockie) – laulu
Balsac the Jaws of Death (oik. Mike Derks) – kitara
Beefcake the Mighty (oik. Casey Orr) – basso
Jizmak Da Gusha (oik. Brad Roberts) – rummut
Pustulus Maximus (oik. Brent Purgason – kitara
Kokoonpano > Entiset jäsenet

Joey Slutman (Joe Annaruma)
Johnny Slutman (Ben Eubanks)
Techno Destructo ja Scroda Moon (Hunter Jackson esitti molempia)
Sluggo P. Martini (Michael D. Moore, 1985)
Amazina/Gwar Woman (Colette Miller, 1986–1987)
Mike Delaney (Sexecutionerina, Chuck Varga korvasi)
Slymenstra Hymen (Danielle Stampe)
Kokoonpano > Entiset jäsenet > Entiset kitaristit

Barry Ward
Steve Douglas
Dewey Rowell
Pete Lee
Tim Harriss
Zach Blair
Brian Fechino (albumilla America Must Be Destroyed)
Cory Smoot
Mr. Magico (Russ Bahorsky)
Stephen Sphincter (Ron Curry)
Cornelius Carnage (Greg Ottinger)
John Cobbett
Diskografia > Studioalbumit

Hell-O (1988)
Scumdogs of the Universe (1990)
America Must Be Destroyed (1992)
This Toilet Earth (1994)
Ragnarök (1995)
Carnival of Chaos (1997)
We Kill Everything (1999)
Slaves Going Single (2000)
You’re All Worthless and Weak (2000)
Violence Has Arrived (2001)
Let There Be GWAR (2004)
War Party (2004)
Live from Mt. Fuji (2005)
Beyond Hell (2006)
Lust In Space (2009)
Bloody Pit of Horror (2010)
Battle Maximus (2013)
The Blood of Gods (2017)
The New Dark Ages (2022)
Diskografia > Livealbumit

You're All Worthless And Weak (2000)
Live From Mt. Fuji (2005)
Diskografia > Kokoelmat

Slaves Going Single (2000)
Let There Be Gwar (2004)
Aiheesta muualla

Kuvia tai muita tiedostoja aiheesta GWAR Wikimedia Commonsissa
Yhtyeen sivusto (englanniksi)
Guiomar Novaes

Guiomar Novaes
Guiomar Novaes (28. helmikuuta 1895 São João da Boa Vista – 7. maaliskuuta 1979 São Paulo) oli brasilialainen pianisti.
Novaes aloitti 7-vuotiaana opiskelun Luigi Chiaffarellin johdolla. Vuonna 1909 hän pääsi Brasilian hallituksen stipendillä opiskelemaan Isidor Philippin johdolla Pariisin konservatorioon, josta hän valmistui kaksi vuotta myöhemmin ensipalkinnon kera. Novaes kiersi Länsi-Euroopassa ensimmäisen maailmansodan puhkeamiseen saakka ja teki 11. marraskuuta 1915 Pohjois-Amerikan-debyyttinsä New Yorkissa.
Novaes meni vuonna 1922 naimisiin arkkitehti, säveltäjä Octávio Pinton kanssa. Pariskunnalle syntyi kaksi lasta, joita varten Pinto sävelsi teoksen Scenas infantis. Novaes levytti muiden muassa François Couperinin, Domenico Scarlattin, Johann Sebastian Bachin, Wolfgang Amadeus Mozartin, Isaac Albénizin, Camille Saint-Saënsin, Ludwig van Beethovenin, Robert Schumannin, Franz Lisztin, Frédéric Chopinin, Claude Debussyn ja Louis Moreau Gottschalkin teoksia. Hän jatkoi uraansa 1970-luvun alkuun ja piti viimeisen Yhdysvaltain-esiintymisensä Hunter Collegessa vuonna 1972.
Harold C. Schonberg rinnasti Novaesin esiintyjänä Josef Hofmanniin.
Aiheesta muualla

Kuvia tai muita tiedostoja aiheesta Guiomar Novaes Wikimedia Commonsissa
Vietnamin talous

| Vietnamin talous |
| --- | --- |
 Hồ Chí Minhin kaupunki on Vietnamin talouden keskus
Valuutta:  Vietnamin đồng
Jäsenyydet:  WTO, ASEAN, AFTA, APEC, FAO
Tilastot
BKT:  261,637 mrd USD (2019)
- per asukas:  8 065 USD (2019)
- kasvu:  6,8% (2017)
- toimialoittain:  maatalous 15,3%, teollisuus 33,3% palvelut 51,3% (2017)
Inflaatio:  3,5% (2017)
Köyhyysrajan alle jäävien määrä:  8% (2016)
Gini-kerroin:  35,6 (2013)
Työvoima:  54,8 milj. (2017)
- toimialoittain:  maatalous 40,3%, teollisuus 25,7% palvelut 34% (2017)
Työttömyys:  2,2% (2017)
Merkittävimmät teollisuusalat:  elintarvikkeiden jalostus, vaateteollisuus, koneenrakennus, kaivosteollisuus, matkapuhelinten valmistus
Ulkomaankauppa ja -investoinnit
Vienti:  214,1 mrd USD (2017)
Vientituotteet:  vaatteet, kengät, elektroniikka, merenelävät, raakaöljy, riisi, kahvi, puutuotteet, koneet
Merkittävimmät vientimaat:  USA 20,1% Kiina 14,5% Japani 8% Etelä-Korea 6,8% (2017)
Tuonti:  202,6 mrd USD (2017)
Tuontituotteet:  öljytuotteet, koneet ja laitteet, terästuotteet, vaate- ja kenkäteollisuuden raaka-aineet, elektroniikka, muovit, autot<name="cia"/>
Merkittävimmät tuontimaat:  Kiina 25,8% Etelä-Korea 20,5% Japani 7,8% Thaimaa 4,9%(2017)
Julkinen talous
Julkinen velka:  96,58 mrd USD (2017)
Budjetin tulot:  54,59 mrd USD (2017)
Budjetin menot:  69,37 mrd USD (2017)
Alijäämä:  -6,7% bkt:sta (2017)
Vietnamin talous on yksi maailman nopeimmin kasvavista. Huolimatta kommunistisen yksipuoluejärjestelmän määräävästä asemasta, perustuu Vietnamin talous pitkälti markkinatalouteen. Maan tärkeimpiä vientituotteita ovat elektroniikka- ja tekstiiliteollisuuden tuotteet. Näihin aloihin kohdistuvat myös monet ulkomaiset investoinnit. Vietnam on ulkomaisille investoijille houkutteleva kohde edullisten tuotantokustannusten ja vapaakauppasopimusten ansiosta.
Toimialat > Teollisuus

Vietnamin sotaa seuranneen maan yhdistymisen ja sosialistisen tasavallan perustamisen seurauksena maan hallitus pyrki nopeasti kansallistamaan Etelä-Vietnamissa sijainneet yksityisomisteiset teollisuuslaitokset. Tämän seurauksena teollisuuden tuottavuus laski. 1980-luvulla maassa toteutettiin uudistuksia, joissa muun muassa markkinatalousjärjestelmä hyväksyttiin rajoitetusti. Näiden toimien ansiosta maan teollisuus alkoi jälleen elpyä.
Vietnamin tärkein teollisuuden ala on ruoan ja juoman jalostus. Mereneläviä jalostetaan vientiä varten, kun taas kahvia ja teetä jalostetaan sekä vientiä että kotimaan kulutusta varten. Juomia ja erilaisia mausteita valmistetaan myös huomattavia määriä.
Vietnam on jo pitkään ollut merkittävä sementin tuottaja. Kemianteollisuus on maassa kasvava ala ja lannoitteet ovat sen merkittävimpiä tuotteita. Maan raskaan teollisuuden merkittävin ala on terästeollisuus. Tekstiiliteollisuus, elektroniikkateollisuus ja autoteollisuus ovat maassa kasvavia teollisuudenaloja. Muita tärkeitä maassa valmistettavia tuotteita ovat jalkineet, tupakkatuotteet, maalit, saippuat ja lääkkeet.
Toimialat > Maatalous

Maatalous työllistää edelleen yli puolet Vietnamin väestöstä, mutta osuus on pienemässä. 1990-luvun alusta lähtien sekä teollisuus että palvelut ovat olleet maan kansantalouden kannalta merkittävämmässä asemassa. Maatalous on kuitenkin jalostusteollisuuden tärkein raaka-aineiden lähde ja merkittävä viennin edistäjä.
Merkittävin maatalouden vietituote on riisi. Merkittäviä riisinviljelyalueita ovat Punaisenjoen ja Mekongjoen suistoalueet. Muita merkittäviä viljeltäviä ravintokasveja ovat sokeriruoko, maniokki, maissi, bataatti ja pähkinät. Maatalous on Vietnamissa edelleen työvoimavaltaista ja vesipuhveleita käytetään yleisesti auraustöissä.
Maassa on monia banaani- kookos- ja sitruspuu viljelyksiä, josta suurin osa on maan etelän tasankoalueella ja Mekongjoen suistossa. Keskiylängöllä viljellään kahvia ja teetä, sekä kumipuuta.
Merenelävien, kuten katkaravun, kalmarin, ravun ja hummerin viennistä on tullut merkittävä ulkomaisen valuutan lähde. Vietnamin metsätalous palvelee pääasiassa kotimaan markkinoita. Puutuotteista valmistetaan puuhiiltä, huonekaluja, sellua ja paperia. Metsätalouden tulevaisuutta uhkaavat metsäkato ja maaperän köyhtyminen, mitä kasvava kotimainen kysyntä ruokkii.
Toimialat > Palvelut

Ennen 1990-lukua maan palvelusektorin kehitys oli laiminlyöty, mutta sen merkitys maan taloudelle on kasvanut 1990-luvulta lähtien merkittävästi. Palvelusektori työllistää noin kolmasosan maan väestöstä. Sen osuus maan BKT:sta on yli puolet. Vietnamin solmimien kauppasopimusten ja avoimemmaksi muuttuneen politiikan myötä palvelusektorin kasvu on kiihtynyt. Matkailu on tullut Vietnamin taloudelle yhä tärkeämmäksi.
Ulkomaankauppa

Vietnamin sodan aikana sekä Etelä-Vietnamin että Pohjois-Vietnamin kauppa oli alijäämäistä, mikä jatkui myös sotaa seurannen maiden yhdistymisen jälkeen. Tilannetta pahensi Yhdysvaltojen asettama kauppasaarto, joka haittasi Vietnamin vientiä. Tärkeimmiksi kauppakumppaneiksi muodostuivat Neuvostoliitto ja muut kommunistiset Itä-Euroopan maat.
Neuvostoliiton hajoamisen ja kommunistihallintojen kukistumisen jälkeen kauppa näiden maiden kanssa tyrehtyi ja Vietnamin oli kiireesti laajennettava kauppasuhteitaan. Maa alkoi suuntautua enemmän Aasian maiden kanssa käytävään kauppaan ja se pääsi ASEANin jäseneksi vuonna 1995. 2000-luvun alussa tärkeämmäksi vientimaaksi tuli Yhdysvallat, maiden solmiman kauppasopimuksen jälkeen. Samalla Vietnam avasi myös valtion hallitsemat markkinat ulkomaisille kilpaileville tuotteille. Vietnamin aggressiiviset uudistustoimenpiteet ovat lisänneet Vientiä ja kaventaneet kauppataseen alijäämää. Maan hallitus pitää edelleen voimassa erilaisia kieltoja ja kiintiöitä, mutta markkinoiden vapautumisella on ollut positiivinen vaikutus maan talouteen.